Bolt set verdsrekord på 200-meter under OL i Beijing.
Usain Bolt etter 100-meterfinalen i OL i 2008.
**Usain Bolt** (fødd 21. august 1986) er ein jamaicansk sprintar som har sett fleire verdsrekordar og vunne fleire meisterskap, mellom anna OL. I engelskspråklege media vert han kalla «The Lightning Bolt» ('Lynet').

Karriere
--------

Bolt vart fødd i Trelawny på Jamaica. Som 15-åring vann han ein gull- og to sølvmedaljar i juniorverdsmeisterskapen i friidrett i 2002 på heimebane i Kingston på Jamaica. I 2004 sprang han 200 meter på 19,93 sekund, og vart dermed den første junioren som sprang 200 meter på under 20 sekund. I 2007 sette han ny jamaicansk rekord på 200 meter med 19,75 sekund. I verdsmeisterskapen i friidrett i Osaka i 2007 vann han sølv på 200 meter, bak amerikanske Tyson Gay. 

Bolt tok sin første verdsrekord på 100-meter den 31. mai 2008, med tida 9,72 sekund då han sprang på stemnet Reebok Grand Prix i New York. Dette var berre det femte seniorløpet hans på denne distansen. Under OL i Beijing i 2008 sette han nye verdsrekordar både på 100-meter (9,69 s) og 200-meter (19,30 s). Eitt år seinare, i august 2009, slo han begge desse rekordane med 9,58 s og 19,19 s under Verdsmeisterskapen i friidrett.
Denne står enno som verdsrekord i 2018.

Bolt vert trena av Glen Mills og studerer ved University of Technology på Jamaica.

Fotball
-------

Bolt starta i 2018 trening med fotballklubben Strømsgodset, og spelte for denne klubben i ein venskapskamp mot det norske ungdomslandslaget (under 19 år). Han hadde nummer "9.58" på trøya som var hans eigen verdsrekord på 100 meter.

Personleg rekord
----------------

(Per 27. juli 2008)

| Dato | Distanse | Stad | Tid (sekund) |
| --- | --- | --- | --- |
| 31. mai 2008 | 100 m | Berlin | 9,58 Verdsrekord |
| 150 m | 14,35 | Manchester |
| 13. juli 2008 | 200 m | Athen i Hellas | 19,19 |
| 5. mai 2007 | 400 m | Kingston på Jamaica | 45,28 |

Merittliste
-----------

| År | Turnering | Stad | Resultat | Distanse | Tid (sekund) |
| --- | --- | --- | --- | --- | --- |
| 2002 | Juniorverdsmeisterskap | Kingston på Jamaica | 1. | 200 meter | 20,61 |
| 2002 | Juniorverdsmeisterskap | Kingston på Jamaica | 2. | 4 × 100 m stafett | 39,15 NJR |
| 2002 | Juniorverdsmeisterskap | Kingston på Jamaica | 2. | 4 × 400 m stafett | 3:04,06 NJR |
| 2003 | Juniorverdsmeisterskap | Sherbrooke i Canada | 1. | 200 meter | 20,40 |
| 2005 | Sentralamerikansk og karibisk meisterskap | Nassau på Bahamas | 1. | 200 meter | 20,03 |
| 2007 | Verdsmeisterskap i friidrett | Osaka i Japan | 2. | 200 meter | 19,91 |
| 2008 | Reebok Grand Prix | New York i USA | 1. | 100 meter | 9,72 (Verdsrekord) |
|
|

Referansar
----------

1. ↑  International Association of Athletics Federations
2. ↑  «Usain Bolt trains with Norwegian top-flight side Stromsgodset». BBC Sport. 30. mai 2018. Henta 5. juni 2018.
3. ↑  «Camisa "9.58", Bolt estreia no futebol norueguês com direito a gol perdido» (på portugisisk). Globo.com. 5. juni 2018. Henta 5. juni 2018.

Bakgrunnsstoff
--------------

* «Usain Bolt» (på engelsk). Olympedia. Henta 9. mars 2023.

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* GND
* LCCN
* ISNI
* BNF
* BNF (data)
* LIBRIS

 |